## Carlos Mazón destaca el reconeixement i reforç de la labor dels voluntaris després de l’aprovació de la Llei del voluntariat

**València.**

El president de la Generalitat, Carlos Mazón, ha destacat el reconeixement i reforç de la labor de les persones voluntàries després de l’aprovació de la Llei del voluntariat de la Comunitat Valenciana.

El cap del Consell ha assenyalat que “és una llei promesa i compromesa que situa els voluntaris i associacions a l’altura de la seua labor” i ha subratllat que la nova norma “els proporciona un estatut, desenrotllament i protecció legislativa”.

Carlos Mazón ha mantingut una breu trobada amb la Plataforma del Voluntariat que agrupa les associacions Auxilia, Aspanion, Fundación Despierta Sonrisas, Ilewasi, Fesord, Creu Roja, Fundación Conciénciate, Por ti mujer, Movimiento contra la intolerancia, ONCE i Acavih en les Corts després del Ple en el qual s’ha aprovat per unanimitat de tots els grups polítics la nova Llei del voluntariat de la Comunitat Valenciana.

Fecha: 15/05/2025